CELEX: 62020CN0711
Language: bg
Date: 2020-12-31 00:00:00
Title: Дело C-711/20: Преюдициално запитване от Nejvyšší správní soud (Чешка република), постъпило на 31 декември 2020 г. — TanQuid Polska Sp. z o. o./Generální ředitelství cel

15.3.2021   
            
            
               BG
            
            
               Официален вестник на Европейския съюз
            
            
               C 88/16
            
         
      Преюдициално запитване от Nejvyšší správní soud (Чешка република), постъпило на 31 декември 2020 г. — TanQuid Polska Sp. z o. o./Generální ředitelství cel
      (Дело C-711/20)
      (2021/C 88/21)
      Език на производството: чешки
      
         Запитваща юрисдикция
      
      Nejvyšší správní soud
      
         Страни в главното производство
      
      
         Жалбоподател: TanQuid Polska Sp. z o. o.
      
         Ответник: Generální ředitelství cel
      
         Преюдициални въпроси
      
      
                  1)
               
               
                  Движат ли се продукти, подлежащи на облагане с акциз, под режим на отложено плащане на акциз по смисъла на член 4, буква в) от Директива 92/12/ЕИО на Съвета (1), когато митническата служба на една от държавите членки е одобрила движението на продуктите под режим на отложено плащане на акциз от данъчен склад до регистриран търговец със седалище в друга държава членка, въпреки че условията за движение на продуктите под режим на отложено плащане на акциз не са били обективно изпълнени, тъй като впоследствие в хода на процедурата се установява, че регистрираният търговец не е знаел за движението на продуктите поради извършена измама от трети лица?
               
            
                  2)
               
               
                  Възпрепятства ли предоставянето на гаранция за акциза по смисъла на член 15, параграф 3 от Директива 92/12/ЕИО на Съвета, която е учредена с цел, различна от движението на продукти под режим на отложено плащане на акциз между данъчен склад и регистриран търговец със седалище в друга държава членка, надлежното започване на движението под режим на отложено плащане на акциз, ако предоставянето на гаранцията е посочено в документите, придружаващи движението на продуктите под режим на отложено плащане на акциз за регистрирания търговец, и е потвърдено от митническия орган на държавата членка?
               
            
         (1)  Директива 92/12/ЕИО на Съвета от 25 февруари 1992 година относно общия режим за продукти, подлежащи на облагане с акциз, и държането, движението и мониторинга на такива продукти (ОВ L 76, 1992 г., стр. 1; Специално издание на български език, 2007 г., глава 9, том 1, стр. 129).